Diari Oficial de la Generalitat Valenciana


Sumari del DOGV 8210, del 11-01-2018 (2017/11140)

RESOLUCIÓ de 12 de desembre de 2017, del rector, relativa a la creació de diversos fitxers automatitzats d'aquesta administració pública, en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11864


Data del document
:   12-12-2017

Organisme emissor
:   Universitat Politècnica de València

Tipus de document
:   Resolució

RESOLUCIÓ de 12 de desembre de 2017, del rector, relativa a la creació de diversos fitxers automatitzats d'aquesta administració pública, en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/11200]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que s'indica en l'annex I.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en l'annex.  
  
Tercer  
Els responsables del fitxer automatitzat indicat en l'annex adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat esmentat en l'annex poden exercir el dret d'accés, de rectificació i de cancel·lació de les dades davant de l'òrgan competent i de la forma reglamentàriament establida, en els casos previstos en la legislació vigent.  
  
Cinqué  
En els casos en què es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València,12 de desembre de 2017.- El rector: Francisco Mora Mas.  
  
  
  
ANNEX I  
Fitxer: sol·licituds d'activació de serveis   
de la Unitat d'Igualtat  
  
Finalitat i usos previstos: coordinació dels serveis implicats per a l'atenció de les situacions de risc per violència sobre la dona, violència derivada d'identitat o expressió de gènere, altres actuacions compreses en el marc de les funcions de la Unitat d'Igualtat.  
  
Persones i col·lectius de què s'obtenen les dades o que estan obligats a subministrar-les: persones pertanyents a la comunitat universitària de la Universitat Politècnica de València o vinculades a aquesta implicades en les situacions que porten a l'activació de les mesures a desenvolupar per l'Àrea d'Igualtat.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, adreça postal, adreça electrònica, número de telèfon.  
  
Sistema de tractament de les dades: mixt.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell alt.